
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2023 թվականի հոկտեմբերի 31-ի թիվ 147-Լ

ՀԱՇՎԵՔՆՆԻՉ ՊԱԼԱՏԻ 2022 ԹՎԱԿԱՆԻ ԱՊՐԻԼԻ 22-Ի ԹԻՎ 105-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 12-րդ կետով և Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի 1-ին մասի 3-րդ կետով, Հաշվեքննիչ պալատը․

Ո Ր Ո Շ ՈՒ Մ  Է`

1. Հաշվեքննիչ պալատի 2022 թվականի ապրիլի 22-ի Հաշվեքննիչ պալատի պետական բյուջեի երեք, վեց, ինն ամիսների և տարեկան կատարման հաշվեքննության ուղեցույցը հաստատելու մասին» թիվ 105-Լ որոշման հավելվածում կատարել հետևյալ փոփոխությունները․
1) 15-րդ կետի «Ստացվում է, որ յուրաքանչյուր հաշվեքննության օբյեկտի մասով պետք է լինի չորս հաշվեքննության առաջադրանք՝ առաջին, երկրորդ, երրորդ և չորրորդ եռամսյակների համար։» նախադասությունը շարադրել հետևյալ նոր խմբագրությամբ՝ «Ստացվում է, որ յուրաքանչյուր հաշվեքննության օբյեկտի մասով պետք է լինի չորս հաշվեքննության առաջադրանք, համապատասխանաբար՝ տվյալ տարվա հունվարի 1-ից մինչև մարտի 31-ը, հունիսի 30-ը, սեպտեմբերի 30-ը և դեկտեմբերի 30-ը ժամանակահատվածների համար։»։
2) 17-րդ կետը շարադրել հետևյալ նոր խմբագրությամբ՝ «Հաշվեքննության առաջադրանքում հաշվեքննությունն ընդգրկող ժամանակաշրջանը սահմանվում է տվյալ տարվա հունվարի 1-ից մինչև համապատասխան եռամսյակի ավարտը: Օրինակ՝ 2020 թվականի վեց ամիսների (երկրորդ եռամսյակի) հաշվեքննությունն ընդգրկելու է 2020 թվականի հունվարի 1-ից մինչև 2020 թվականի հունիսի 30-ն ընկած ժամանակաշրջանը։»։
2. Սույն որոշումն ուժի մեջ է մտնում հրապարակմանը հաջորդող օրվանից:

